runetrust/blame-folketinget-dk huggingface dataset:
Lars Dohn (EL), 2015-05-06:
Så det vil sige, at det er noget, vi i den grad kender, for det har været grundlæggende i de største udviklinger, men i dag ser vi jo så en regering, der sammen med de borgerlige afviser enhver form for statsgaranti eller statslig involvering i långivningen, og det er jo rigtig ærgerligt.
Jørn Jespersen (SF), 2003-05-12:
Vi så det i går, hvor Skovens Dag tiltrak betydelig flere mennesker end sidste år; vi har set nye tal fra Skov- og Naturstyrelsen, der oplyser, at der kommer langt flere gæster i vore naturområder, end man hidtil har troet, og vi ser i det hele taget en mangfoldighed af aktiviteter, der afspejler naturglæde og rekreative interesser, og at befolkningens behov for en mangfoldig, varieret og rig natur i det hele taget er ganske stort.
Hans Christian Schmidt (V), 2004-02-26:
Det var jo netop det, vi gik ind og ændrede på, og det er jo netop også det, man gør her, sådan at amterne nu har mulighed for at gribe ind, fordi de får den tid, der skal til, til at reagere på, om det, det handler om, er så unikt, at man er nødt til at bevare det, eller om der skal laves en erstatningsvej eller -sti.
Aage Frandsen (SF), 2003-04-03:
Synes man, at TV 3 er noget at skrive hjem om? Jeg håber da i hvert fald ikke, at det er dér, TV 2 ender, for TV 3 har jo ikke engang nyhedsudsendelser, selv om man selvfølgelig jo også opretholder i kontrakten, at det skal de have.
Lars Løkke Rasmussen (V), 2015-12-15:
Der siger jeg bare, at det vil vi da forsøge at gøre på en måde, hvor vi leverer vores bidrag, så vi også kan holde førerpositionen og se os selv i øjnene, men da også på en måde, hvor vi sikrer, at der fortsat er plads til vores landbrug, som fylder ekstraordinært meget i den danske økonomi holdt op imod så mange andre europæiske økonomier, og som i øvrigt er kendetegnet ved at være mere skånsomt over for miljøet, end det er i så mange andre lande.
Karina Adsbøl (DF), 2020-11-25:
Så har jeg fået et svar fra ministeren om, at der er lempet lidt, og at man kan få besøg af maks. to ad gangen i et besøgsrum, og så er det, jeg tænker: Hvad er forskellen på, om man besøger en ældre i et besøgsrum, eller om man besøger den ældre i dennes egen bolig?
Mike Legarth (KF), 2015-03-11:
Så hver gang vi foretager forbedringer i den retning, er der er fuld støtte fra Det Konservative Folkeparti, og det er der også til de forbedringer, der er lagt op til her, både omkring Vigerslevvej, Ellebjerg Station og Ring Syd-projektet og alt, hvad der ellers er indbefattet af det her lovforslag.
Carsten Kissmeyer (V), 2022-05-04:
Så derfor tænker vi, at vi tager imod beslutningsforslaget, og at vi gerne vil, jeg havde nær sagt omfavne det, i en beretning, og så vil vi selvfølgelig gerne påvirke ministeren og presse ministeren alt det, vi overhovedet kan, til, at det går stærkt.
Eva Møller (KF), 2001-05-09:
Jeg vil også godt spørge, når nu ministeren taler om den samfundsøkonomiske del af det, om det dog trods alt ikke ville være samfundsøkonomisk mere fornuftigt, at vi så, når vi nu har dette eloverløb, som vi i realiteten ikke rigtig ved, hvad vi skal gøre ved, ophørte med en del af den støtte, der gives til vindmøllerne?
Connie Hedegaard (KF), 2006-01-13:
Der forstår jeg så også på de sidste ritzautelegrammer, at uanset der nu er noget forvirring om, hvorvidt man har nægtet skibet gennemsejling af Suezkanalen, så har Ægypten i hvert fald skrevet til den franske regering, må man tro, og krævet, at Frankrig fremlægger alle de relevante dokumenter, som Baselkonventionen kræver.
Vibeke Peschardt (RV), 1999-02-02:
Jeg vil gerne spørge hr. Ebbe Kalnæs, om hr. Ebbe Kalnæs og hans parti stadig væk vil lægge ryg til den dagsorden, som CD stemte for i 1996 med følgende ordlyd: Folketinget fastholder trafikhandlingsplanens målsætning om at reducere trafikkens miljøbelastning og opfordrer regeringen til i indeværende folketingsår - og det var altså 1996 - at fremlægge konkrete tiltag til en gradvis reduktion af CO2-udslippet som led i den samlede energihandlingsplan, som CD også har været med i.
Thorkild B. Fransgaard (FP), 1998-04-28:
Det er vel ikke sådan, at man vil have en bedriftssundhedstjeneste helt nede i de små virksomheder, for det vil være forkert, for det, vi har nu, fungerer ganske udmærket. Men vi vil gå ind i arbejdet, og så må vi se, hvad vi får ud af det.
Karen J. Klint (S), 2015-04-21:
Der er også borgere, som er født af forældre, hvor den ene forælder f.eks. er engelsk statsborger og den anden dansk statsborger, og da de blev født for mange år siden, glemte man, at de børn, der kom ud af sådan et engelsk-dansk ægteskab, ikke automatisk var danske statsborgere, og så er det faktisk først, når de går til kommunen og skal have fornyet deres pas, at kommunen siger: Jamen du har da aldrig været dansk statsborger.
Jeppe Bruus (S), 2021-03-23:
Den debat havde jeg rig lejlighed til at have med unge fra hele verden, særlig også fra Mellemøsten, både i Danmark, men også på ture til Libanon, Syrien, Golfstaterne osv., og det står som noget af det mest interessante, jeg har beskæftiget mig med i min tid i ungdomspolitik og ungdomsarbejde, for det var sådan set essensen af, hvad ytringsfrihed også handler om, nemlig retten til at ytre sig.
Hans Christian Schmidt (V), 1998-04-28:
Da vores ordfører ikke kan være til stede i dag, skal jeg oplæse følgende: Venstre kan støtte lovforslaget, idet det er en konsekvens af lovforslag nr. L 3 om ændring af arbejdsskadeforsikringsloven, og jeg skal henvise til ordførertalen herom fra Venstres ordfører på dette forslag, hr. Erik Larsen. For det andet er lovforslaget en teknisk ændring som følge af den ændrede arbejdsmiljølov, som Venstre stemte imod i maj 1997, og som Venstre fortsat er modstander af.
Høgni Hoydal (T), 2009-05-27:
Skal håbet om forandring fastholdes, bliver vi også nødt til at træde ud af den selvtilfredse og privilegerede rolle, hvor vi fastholder illusionen om, at vi blot kan leve afskærmede fra verdens konflikter og ændringer, og at det ikke skal koste os noget at være en del af verden.
Margrethe Vestager (RV), 2002-01-16:
Som svar, som grundlag for afvisning siger man, at man har en handlingsplan under udarbejdelse for særdeles veldefinerede grupper, og at man vil lave et råd, hvor personligt udpegede nu åbenbart skal træde i stedet for det, som faktisk har givet årsag til ganske mange både forespørgsler og beslutningsforslag, nemlig en lang række af de enkeltsager, som har været markører for området.
Mikkel Bjørn (DF), 2024-05-02:
For jeg har aldrig nogen sinde hørt Socialdemokratiet sætte noget tal på, hvor mange flygtninge det er man mener Danmark kunne tage imod, og der er den her, synes jeg, meget morsomme kritik af, at fru Rosa Lund siger, at det er flygtningekonventionen, der sætter begrænsninger for, hvor mange flygtninge Danmark kan tage imod.
Christian Friis Bach (RV), 2014-04-03:
Tværtimod er der meget, der tyder på, at den fri bevægelighed faktisk er en forudsætning på sigt for, at vi kan opretholde det danske velfærdssamfund, fordi den fri bevægelighed bidrager til vækst, arbejdspladser og velstand og dermed velfærd i Danmark.
Svend Aage Jensby (V), 1999-12-09:
Derfor gjorde jeg mig umage, men det må jo ikke være lykkedes for mig, for udtrykkeligt at sige: Hvis det, der har været anført i pressen, har noget på sig, at der illegitimt sker indgreb i meddelelseshemmeligheden, så er det naturligvis en problemstilling, som optager Venstre meget.
Morten Helveg Petersen (RV), 1999-03-23:
Det foreslås, at bevillingshavere, der driver flere baner, skal kunne afregne samtlige baner under ét, og hvis hestesporten tager imod denne fælles totalisatorbevilling, vil det tildelte fradrag på 1,7 mio. kr. kunne udnyttes bedre, og det vil samtidig betyde en administrativ lettelse for Dansk Travsports Centralforbund og Klampenborg Galopbane.
Kim Edberg Andersen (DD), 2024-05-16:
Nu vil jeg jo godt erklære mig skyldig i at være en af dem, der ligesom satte en dæmper for den gode stemning under den sidste ordførertale, så det vil jeg forsøge at råde bod på nu ved at rose fru Louise Elholm for at komme med noget heroppe, der får en af mine favoritsocialister i hele Folketingssalen til at rejse sig op og sige: Jamen så kan SF jo slet ikke foreslå noget.
Karen Ellemann (V), 2010-02-03:
Så hører jeg en bekymring over, at det her er et område, hvor man siger: Vi har set en eksplosiv vækst i økonomien, altså, vi har set, at vi bruger flere og flere penge på området, og det er egentlig ikke, fordi der er flere og flere børn, der bliver indbefattet af tilbuddene, men vi bruger alligevel flere penge på området.
Christian H. Hansen (DF), 2007-04-19:
Vi synes, at den dom, der er faldet, er fuldstændig urimelig, og selv om man siger, at man inden så længe kommer med de vises sten og fremlægger noget, så er vi faktisk i Dansk Folkeparti meget, meget, meget tvivlende over for, om det overhovedet holder stik.
Karsten Hønge (SF), 2024-11-28:
Så vi anerkender ikke det fundament, som velfærdsforliget som sådan bygger på, men vi anerkender selvfølgelig – det er jo indlysende – at det er godt for dansk økonomi og i øvrigt også er godt for de mennesker, der har mulighed for at blive på arbejdsmarkedet, at de bliver der i længere tid.
Pernille Rosenkrantz-Theil (S), 2020-04-29:
Konkret omfatter den seneste åbning fysisk nødundervisning på skolen for alle hovedforløbselever, der er på sidste år af deres erhvervsuddannelse, dvs. elever under skoleperiode og elever i skolepraktik, og også afvikling af den afsluttende prøve er omfattet.
Peter Christensen (V), 2002-05-07:
og se, at dér var der andre toner om behandlingen af lovforslaget, selv om vi allerede på det tidspunkt med ro i sindet kunne sige, at det her lovforslag skulle have den tid, det skulle have. Så går hr. Jacob Buksti videre til skatteministeren og anklager skatteministeren for at være argumentresistent, og for at der var blevet misinformeret, det var trods alt ikke Folketinget, der var blevet misinformeret, men borgerne blev misinformeret.
Hans Engell (KF), 1999-04-09:
Det må være en både rigtig og ansvarlig holdning fra vores og fra vores NATO-allieredes side, at vi på alle måder søger at bistå Kosovos nabolande, som i øjeblikket bærer den absolutte hovedbyrde i forbindelse med modtagelsen af de hundredtusinder af flygtninge og fordrevne.
Margrethe Vestager (RV), 2000-03-03:
Men hvad skal støtten omfatte, og hvordan skal den ydes? Det har i mange årtier været den almindelige opfattelse, at statens pligt til at støtte folkekirken dels drejer sig om penge, dels drejer sig om noget mindre håndgribeligt, der ofte blot er blevet betegnet som støtte af moralsk art.
Morten Messerschmidt (DF), 2020-01-30:
I alle de år – og det er jo efterhånden nogle stykker – jeg har deltaget i den her diskussion, har man hørt, at det er uhyre vigtigt, at vi fastholder tyrkerne ved forhandlingsbordet, fordi tingene på den måde kan påvirkes og man kan trække Erdogan og kompagni i den rigtige retning.
Per Clausen (EL), 2009-11-18:
Det er derfor, jeg synes, at det er vigtigt at være opmærksom på, når vi snakker om den aftale, som vi måske, måske ikke får, at fastholde fokus på, hvad det er for et resultat, for det er jo også afgørende for, hvad der skal ske bagefter, hvor hurtigt vi skal have en genforhandling, hvor hurtigt vi skal sørge for, at det politisk er muligt at følge op på den med ændringer.
Peter Hummelgaard (S), 2021-03-16:
Tak til hr. Sikandar Siddique for at give os lejlighed til at tale om en central og aktuel dagsorden på ligestillingsområdet – som jeg synes han på fuldstændig rigtig vis er inde på – nemlig hvad regeringen vil gøre for at fremme ligestilling i offentlige og private ledelser og bestyrelser.
Frank Aaen (EL), 2007-05-02:
Hvis man hele tiden skal bøje sig for, at EF-Domstolen kan omgøre enhver regel med henvisning til Traktatens grundlæggende forudsætning om, at kapitalens fri bevægelighed er det allervigtigste, jamen så er der jo ingen grænser for, hvad der kan omgøres.
Susie Jessen (DD), 2024-05-15:
Derfor vil jeg bare høre ministeren: Har ministeren ikke en interesse i, at unge mennesker skal kunne have deres familie på en ø og samtidig lige kunne tage den her tur og have en bolig tæt på deres ungdomsuddannelse, sådan at et familieliv også kan hænge sammen på en ø, og sådan, at man vælger at bo på en ø fremover?
Hans Kristian Skibby (DF), 2017-03-28:
Det vil for det andet også være sådan, at vi måske kan se frem til, at det kunne overvejes at fjerne en række af de meget saneringsmodne huse, vi har, tilbage fra 1960'erne og også fra først i 1970'erne, og at man kan investere i at bygge et nyt sommerhus på sin sommerhusgrund.
Johs. Poulsen (RV), 2008-04-24:
Man har ikke kigget på, hvad baggrunden for det er, man har blot sagt, at det vil man ikke acceptere, og så har man opbygget et sanktionssystem over for det uden nogen som helst smålig skelen til, hvilke kolossale omvæltninger kommunerne jo i virkeligheden har været igennem de seneste 2 år.
Jens Hald Madsen (V), 2000-01-20:
Det er med stor glæde, Venstre kan konstatere, at freds- og stabilitetsrammen, den tidligere katastroferamme, nu ikke kun bliver brugt til renovering af kloaksystemer i Sandholmlejren, men rent faktisk også bruges på reel forebyggelse af reelle katastrofer.
Hans Kristian Skibby (DF), 2012-04-19:
Vi skal have ordentlige menneskerettigheder og ordentligt miljø, og vi skal også have en indsats mod korruption, men det er jo bare det, at det værktøj, som konkret bliver foreslået her, det her institut til 3 mio. kr. om året, er et værktøj, som er ubrugeligt.
Sophie Løhde (V), 2024-03-12:
Jeg har beskæftiget mig med organdonationsområdet på rigtig mange måder, og jeg har været med til igennem årene både i regering og i opposition at iværksætte handleplaner på det her område, iværksætte nye og forstærkede informationsindsatser, påmindelser, digitale tiltag og meget, meget andet.
Peter Kofod (DF), 2025-11-20:
Hvordan skal balancen være mellem, at man på den ene side siger, at der kan være en pointe i, at vi har nogle helligdage, hvor mange ting er lukkede, fordi alle skal have mulighed for at bruge tiden med deres venner og familie, versus på den anden side hensynet til frihed og fleksibilitet?
Morten Messerschmidt (DF), 2020-12-10:
Tænk, at hr. Rasmus Stoklund, der har det fine renommé, alligevel vil stå på mål for, at når vi sender vores poder, hvad enten det er i vuggestue, børnehave, skole, eller hvor det er, så skal forældrene ikke have mulighed for at sige: Nej, nej, nej, vi vil ikke støtte islam igennem den mad, der serveres.
Jesper Petersen (S), 2021-06-02:
Men så bliver der henvist til et finanslovsforslag, og hvis man går ind og kigger i det, ser man også der, at der er nogle betydelige skattelettelser, og at noget af det, der skal finansiere det, jo så er besparelser i den offentlige sektor, bl.a. på vigtige områder som domstole, fængsler, brandvæsen, forskning, skattevæsen.
Per Dalgaard (DF), 2010-12-14:
Jeg er lidt ked af de skrækscenarier, som typisk venstrefløjen fremfører i forbindelse med hele den her klimadebat, for jeg synes, det er med til at fjerne fokus fra det, der skal gøres, nemlig at reparere på de følger af klimaforandringerne, der sker, f.eks. reparere på kloaknettet og undgå at bygge i lavtliggende områder, så vi undgår oversvømmelserne.
Peter Kofod Poulsen (DF), 2016-05-24:
Lovgivningsmæssigt er der blevet strammet op de seneste år, og min opfattelse er, at der bl.a. med overgrebspakken og et øget fokus på kommunernes ansvar og kommunernes egen bevidsthed om, at der skal reageres og handles på indberetninger, er sket noget i positiv retning.
Søren Egge Rasmussen (EL), 2016-05-12:
Så må jeg konstatere, at Dansk Folkeparti er energiaftalens slæbeanker, som åbenbart modarbejder det, som ellers er hensigten, og det, som er kursen i den bæredygtige omstilling, som vi er i fuld gang med, og hvor målet jo er, at vi skal komme frem til 100 pct. vedvarende energi i Danmark.
Thomas Jensen (S), 2011-05-18:
Nu vil ministeren ikke svare på spørgsmål om den konkrete sag med Viborg-egnens Liberale Erhvervslaug, men hvis man slår op i listen over foreninger, der er godkendt efter ligningslovens § 8 H, og bladrer rundt og leder efter navne på foreninger, man godt må få fradrag for støtte til, og man læser og læser fremad, så skal man helt hen på side 16 for at finde noget, der har med Viborg at gøre, nemlig Viborg Stiftsmuseum.
Thomas Adelskov (S), 2007-02-22:
Vi viser arbejdsgiverne, at vi har væsentlig mindre fokus på, at de får udfyldt deres ansættelsesbeviser, og beskæftigelsesministeren får nu med Folketingets velsignelse syndsforladelse for det, han i Højesteret i maj måned sidste år blev dømt for var ulovligt.
Anita Bay Bundegaard (RV), 2001-03-21:
De 90 pct. udgjorde så de 470 mio. kr., og de resterende 10 pct. er så altså dem, der kommer til at koste os de 100 mio. kr. I forbindelse med HIPC-eftergivelsen af gælden er det sådan, at når vi kommer til det tidspunkt, får de lande, der måtte have statslånsgæld til Danmark, den eftergivet samtidig med at vi altså går ind i HIPC-initiativet med de her lande. Derfor er der altså tale om, at det er hele vores eksportkredittilgodehavende, vi får tilbage.
Rasmus Jarlov (KF), 2016-02-25:
Jeg kan forstå på fru Mette Bock, at det ikke gør noget videre indtryk, at alle fagfolk, der har udtalt sig, uden undtagelse siger, at den måde, som regeringen har puljet 4 år sammen til 1 år i baselineeffekten på – man har altså taget 4 års reduktioner og så lagt dem sammen i 1 år og dermed gjort reduktionerne 4 gange så store, som de skulle være – kan man ikke bruge.
Frank Dahlgaard (KF), 1997-10-09:
Det er jo forkert, hvad hr. Holger K. Nielsen siger, for det er jo ikke mange måneder siden, Det Konservative Folkeparti indgik i et forlig om en ny læreruddannelse sammen med næsten alle andre partier her i Folketinget inklusive SF - det eneste parti, der holdt sig udenfor, var Enhedslisten - og det var god og solid borgerlig politik på en lang række
Rosa Lund (EL), 2021-05-06:
Jeg vil i hvert fald gerne, ligesom Dansk Folkeparti også tit prøver, holde regeringen op på, at deres udlændingepolitik skal være retfærdig og rimelig, og det er jo kun både retfærdigt og rimeligt, hvis praktiktiden tæller med, når man søger om permanent ophold.
Finn Sørensen (EL), 2012-02-21:
De to første betænkeligheder lød sådan: at det er usikkert, hvorvidt den enkelte borger, der søger folkepension, boligsikring eller anden såkaldt objektiv sagsbehandling, vil kunne opretholde den samme gode personlige vejledning i forbindelse med sin ansøgning; at det er usikkert, om den store omstrukturering med opdeling i henholdsvis objektiv og individuel sagsbehandling vil kunne medføre, at visse grupper i fremtiden kan falde ned mellem to stole i ansøgningsproceduren og dermed gå glip af ydelser, de ellers lovgivningsmæssigt har ret til.
Ole Birk Olesen (LA), 2020-02-04:
Jeg har faktisk ikke læst op på, hvad der dengang for næsten 50 år siden var begrundelsen, men jeg kan konstatere, at der i dag ikke er nogen i den her debat, der har fundet bedre løsninger i forhold til at mindske trængslen på Køge Bugt-motorvejen, Motorring 3 og Ring 4 end at begynde anlægget af en sydlig Ring 5 og senere måske også længere nordpå.
Jens Henrik Thulesen Dahl (DF), 2020-05-13:
I forlængelse af den første dom i 2013, hvor man definerede retten for såkaldt vandrende arbejdstagere til at søge optagelse på en uddannelse og få su, kunne vi, dengang da vi lavede aftalen, godt i Dansk Folkeparti forudse, at det her ville gå galt, at det her ville komme til at løbe løbsk.
Jann Sjursen (KRF), 1998-11-03:
Men jeg tror også, som andre ordførere har været inde på, at der er sket ting og sager i det nordiske samarbejde siden 1970'erne, også selv om jeg ikke selv var med dengang, der gør, at samarbejdet er knap så ineffektivt, som fru Kirsten Jacobsen har forsøgt at udgive det for at være i sin ordførertale her i dag.
Jakob Engel-Schmidt (V), 2014-01-15:
Jeg er godt klar over, at der eksisterer en række parlamentariske virkeligheder, som betyder, at ministeren og hans statsminister jo ikke kunne implementere »Fair Løsning« efter folketingsvalget, men jeg kan også læse i dagspressen, at ministeren nyder en vis magtposition inden for sit eget parti, og derfor foranlediges jeg til at spørge, om man kunne forestille sig, at ministeren i fremtiden kunne finde på at genfremsætte »Fair Løsning« som sådan en række kommende valgløfter, eller om det er noget, man sådan i det socialdemokratiske bagland går og arbejder videre med.
Kristian Jensen (V), 2001-05-17:
Når vi nu skal diskutere forhåndsvurdering af importerede motorkøretøjer, kunne jeg jo sige, at det er Venstres ønske, at der skal skabes klarhed på området, og at der skal gives erhvervslivet nogle klare og enklere spilleregler, som forhåbentlig kan gøre administrationen til en mindre del af deres hverdag.
Henriette Kjær (KF), 2004-01-20:
Ja, vi har været meget hurtige og løst problemet via forhandling med de amter, der havde mulighed for at udvide kapaciteten, og Århus Amt, hvor jo Risskov er et stort børne- og ungdomspsykiatrisk ekspertsted, har indvilget i, at man i Grenaa opretter et antal pladser og så med børne- og ungdomspsykiatrien på Risskov har et samarbejde om de unge, der måtte komme dér.
Ole Birk Olesen (LA), 2014-09-09:
Så har jeg to spørgsmål: Hvorfor er underskuddet på de offentlige finanser i 2015 ifølge regeringens finanslov på hele 60 mia kr., når det går så meget bedre med økonomien i dag end i 2011, hvor regeringen overtog, og hvor overskuddet kun var på 37 mia. kr.?
Rosa Lund (EL), 2020-06-22:
Jeg vil egentlig gerne snakke om en anden tale, hr. Søren Pape Poulsen har holdt, nemlig den tale, han holdt 8. marts sidste år i Vega, hvor hr. Søren Pape Poulsen sagde – nok igen som det første borgerlige parti – at man ville have en samtykkebaseret voldtægtslovgivning.
Niels Flemming Hansen (KF), 2023-05-31:
Ordføreren nævner også økonomisk ansvarlighed, og der kan jeg bare ikke lade være med at stille spørgsmålet om, om ordføreren mener, det er økonomisk ansvarlighed, at vi har fået en vejafgift, der risikerer at påvirke danske lastvognschaufførers løn samt de danske borgeres købekraft i form af forventeligt øgede priser på bl.a. dagligvarer, når det bliver dyrere for vognmændene at køre på de danske veje.
Pia Kjærsgaard (DF), 2009-04-16:
Men det er jo sådan, må jeg sige til fru Johanne Schmidt-Nielsen, at når man er et parlamentarisk grundlag, og når man udmærket godt ved, at ens stemmer er udslagsgivende, så tager man sig da også betalt for de forlig og aftaler, som man er med i.
Flemming Møller Mortensen (S), 2010-01-26:
Nu synes jeg måske nok, hr. Tom Behnke kommer en lille smule langt ud, når han siger, at det er et spørgsmål om, at eksempelvis de organisationer i Danmark, som varetager de homoseksuelles interesser, skulle ud og opfordre til, at hvis man bringes ind på en politistation, når der er nogen, der har slået en i nakken med et eller andet, så skal man altså rejse panden og selv sige, at det er det her.
Margrete Auken (SF), 2004-03-26:
Vi har en god cykelpolitik i København og en bedre i Odense; Nakskov har det godt, så begynder det at knibe, og i de fleste byer i landet er cykeltrafikken faldet med 10 pct. - faldet med 10 pct. - inden for de senere år, hvorimod den altså i Odense er steget med 10 pct., og så er den også steget i København.
Katrine Robsøe (RV), 2024-03-14:
Jeg må ærligt indrømme, at jeg blev ret overrasket og chokeret, da jeg hørte om den her historie første gang og om grundlaget for, at det her borgerforslag kom op, så derfor vil jeg bare høre, om ministeren har tænkt sig, at det at se samlet på sorgområdet skal indgå i nogle prioriteringer fra regeringens side af.
Sólbjørg Jakobsen (LA), 2024-03-14:
Vi er ikke kun ansvarlige for os selv, vi er også ansvarlige for vores medmennesker, vi er ansvarlige for vores ansatte, hvis vi er arbejdsgivere, vi er ansvarlige for vores venner, vi er ansvarlige for vores familie, og vi skal alle gøre vores bedste for at løfte det ansvar.
Sophie Løhde (V), 2014-12-03:
Så mener ministeren, at der med det beløb, regeringen har afsat til næste år, er fundet de fornødne og tilstrækkelige midler til, at der er den tilstrækkelige MR-scanningskapacitet, som regionerne jo går ud og siger at de mangler, samtidig med at vi jo kan se, at der er private sygehuse, som siger, at de rent faktisk har ledig scanningskapacitet?